rejauldu/bengali-wikipedia huggingface dataset:
জন রোডেরিগো ডস প্যাসস (; ১৪ জানুয়ারি ১৮৯৬ - ২৮ সেপ্টেম্বর ১৯৭০) ছিলেন একজন মার্কিন ঔপন্যাসিক, যিনি তার ইউ.এস.এ. ত্রয়ীর জন্য সর্বাধিক প্রসিদ্ধ।  ইলিনয় অঙ্গরাজ্যের শিকাগো শহরে জন্মগ্রহণকারী ডস প্যাসস ১৯১৬ সালে হার্ভার্ড কলেজ থেকে স্নাতক সম্পন্ন করেন। তিনি যুবক বয়সে অনেক ভ্রমণ করতেন, বিশেষ করে ইউরোপ ও মধ্যপ্রাচ্যে, সেখানে তিনি সাহিত্য, শিল্পকলা ও স্থাপত্যকলা সম্পর্কে জ্ঞান অর্জন করেন। প্রথম বিশ্বযুদ্ধ চলাকালীন তিনি অ্যাম্বুলেন্স চালক হিসেবে মার্কিন স্বেচ্ছাসেবক দলে যোগ দিয়ে প্যারিস ও ইতালি যান এবং পরে মার্কিন যুক্তরাষ্ট্রের আর্মি মেডিক্যাল কর্পোরালে যোগ দেন।  ১৯২০ সালে তার প্রথম উপন্যাস ওয়ান ম্যান্‌স ইনিশিয়েশন: ১৯১৭ প্রকাশিত হয় এবং ১৯২৫ সালে তার উপন্যাস ম্যানহাটন ট্রান্সফার বাণিজ্যিকভাবে সফল হয়। তার ইউ.এস.এ. ত্রয়ীর উপন্যাসসমূহ - দ্য ফোর্টি-সেকেন্ড প্যারালাল (১৯৩০), নাইনটিন নাইনটিন (১৯৩২) ও দ্য বিগ মানি (১৯৩৬) মডার্ন লাইব্রেরির ১৯৯৮ সালের র‍্যাঙ্কিঙে বিংশ শতাব্দীর ১০০ সেরা ইংরেজি ভাষার উপন্যাস তালিকায় ২৩তম স্থান অধিকার করে। নিরীক্ষামূলক অসরলরৈখিক ধারায় রচিত এই ত্রয়ী উপন্যাসে বিংশ শতাব্দীর শুরুর দিকের মার্কিন সংস্কৃতিকে চিত্রায়িত করতে জীবনী ও সংবাদ প্রতিবেদনের উপাদানের সংমিশ্রণ দেখা যায়।  সাহিত্যকর্ম উপন্যাস  ওয়ান ম্যান্‌স ইনিশিয়েশন: ১৯১৭ (১৯২০)  থ্রি সোলজার্স (১৯২১)  স্ট্রিটস অব নাইট (১৯২৩)  ম্যানহাটন ট্রান্সফার (১৯২৫)  ইউ.এস.এ. ত্রয়ী (১৯৩৮) - তিন খণ্ড  দ্য ফোর্টি-সেকেন্ড প্যারালাল (১৯৩০)  নাইনটিন নাইনটিন (১৯৩২)  দ্য বিগ মানি (১৯৩৬)  ড্রিসট্রিক্ট অব কলাম্বিয়া (১৯৫২) - তিন খণ্ড  অ্যাডভেঞ্চার্স অব আ ইয়ং ম্যান (১৯৩৯)  নাম্বার ওয়ান (১৯৪৩)  দ্য গ্র্যান্ড ডিজাইন (১৯৪৯)  চুজেন কান্ট্রি (১৯৫১)  মোস্ট লাইকলি টু সাকসিড (১৯৫৪)  দ্য গ্রেট ডেজ (১৯৫৮)  মিডসেঞ্চুরি (১৯৬১)  সেঞ্চুরিস এব: দ্য থার্টিন ক্রনিকল (১৯৭০, অসমাপ্ত) কাব্য সংকলন  আ পুশকার্ট অ্যাট দ্য কার্ব (১৯২২) প্রবন্ধ  রোসিন্যান্ট টু দ্য রোড অ্যাগেইন (১৯২২)  দ্য থিম ইজ ফ্রিডম (১৯৫৬) ভ্রমণ কাহিনি  ওরিয়েন্ট এক্সপ্রেস (১৯২৭) ইতিহাস  দ্য গ্রাউন্ড উই স্ট্যান্ড অন (১৯৪৯)  দ্য মেন হু মেড দ্য নেশন (১৯৫৭)  মিস্টার উইলসন্‌স ওয়ার (১৯৬২)  ব্রাজিল অন দ্য মুভ (১৯৬৩)  দ্য শেকলস অব পাওয়ার (১৯৬৬)  দ্য পর্তুগাল স্টোরি (১৯৬৯)  ইস্টার আইল্যান্ড: আইল্যান্ড অব এনিগমাস (১৯৭০) জীবনী  দ্য হেড অ্যান্ড হার্ট অব টমাস জেফারসন (১৯৫৪)  প্রসপেক্টস অব আ গোল্ডেন এজ (১৯৫৯) স্মৃতিকথা  দ্য বেস্ট টাইমস: অ্যান ইনফরমাল মেমোয়ার (১৯৬৬)  তথ্যসূত্র  বহিঃসংযোগ           বিষয়শ্রেণী:১৮৯৬-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন চিত্রশিল্পী বিষয়শ্রেণী:পর্তুগিজ বংশোদ্ভূত মার্কিন ব্যক্তি বিষয়শ্রেণী:প্রথম বিশ্বযুদ্ধের মার্কিন সামরিক কর্মকর্তা বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ কবি বিষয়শ্রেণী:মার্কিন পুরুষ চিত্রশিল্পী বিষয়শ্রেণী:মার্কিন পুরুষ প্রাবন্ধিক বিষয়শ্রেণী:মার্কিন যুদ্ধ প্রতিবেদক বিষয়শ্রেণী:শিকাগোর লেখক বিষয়শ্রেণী:স্পেনীয় গৃহযুুদ্ধের মার্কিন ব্যক্তি বিষয়শ্রেণী:আধুনিক চিত্রশিল্পী বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:ফ্রান্সে মার্কিন প্রবাসী বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য বিষয়শ্রেণী:ইলিনয়ের সামরিক কর্মকর্তা বিষয়শ্রেণী:আধুনিকতাবাদী লেখক বিষয়শ্রেণী:ইলিনয়ের ঔপন্যাসিক
নিতিন থাপা (, ; জন্ম: ৭ ফেব্রুয়ারি ২০০২) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব পোখরা থান্ডার্স এবং নেপাল জাতীয় দলের হয়ে মধ্যমাঠের খেলোয়াড় হিসেবে খেলেন।  নেপালি ক্লাব সংকটা কাঠমান্ডু মলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সংকটা কাঠমান্ডু মলের হয়ে খেলার পর ২০১৯–২০ মৌসুমে তিনি প্রথমে স্টার স্পোর্টস এবং পরবর্তীকালে চেয়াসাল যুব দলে যোগদান করেছেন। ২০২১–২২ মৌসুমে, তিনি চেয়াসাল যুব হতে নেপালি ক্লাব পোখরা থান্ডার্সে যোগদান করেছেন।  নিতিন ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ২ ম্যাচে অংশগ্রহণ গোল করেছেন।  প্রারম্ভিক জীবন নিতিন থাপা ২০০২ সালের ৭ই ফেব্রুয়ারি তারিখে নেপালে জন্মগ্রহণ করেছেন।  আন্তর্জাতিক ফুটবল ২০২১ সালের ২রা সেপ্টেম্বর তারিখে, মাত্র ১৯ বছর, ৬ মাস ও ২৬ দিন বয়সে, ডান পায়ে ফুটবল খেলায় পারদর্শী নিতিন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় তেজ তামাংয়ের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি নেপাল ১–১ গোলে ড্র করেছিল।  পরিসংখ্যান আন্তর্জাতিক   দল  সাল  ম্যাচ  গোল নেপাল  ২০২১  ২  ০ সর্বমোট  ২  ০  তথ্যসূত্র  বহিঃসংযোগ          বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:নেপালি ফুটবলার বিষয়শ্রেণী:নেপালের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
অরুলমোঝি (জন্ম ১৯৬২), শক্তি আরুলানন্দম ছদ্মনামে অধিক পরিচিত, একজন ভারতীয় পরিবেশ নারীবাদী কবি, লেখিকা ও চিত্রশিল্পী, যিনি তামিলনাড়ু রাজ্য থেকে আগত। তাঁর কবিতার জন্য তিনি তাঞ্জাই প্রকাশ পুরস্কার, সিকরাম পুরস্কার এবং তিরুপ্পুর আরিমা শক্তি পুরস্কারে ভূষিত হয়েছেন। আরুলানন্দম একজন সফল শিল্পী হিসেবেও পরিচিত, যার চিত্রকর্ম বহু ছোট পত্রিকায় প্রকাশিত হয়েছে। দ্য হিন্দুর মতে, তাঁর শ্রমজীবী পটভূমি, শ্রমের মর্যাদা, শিল্প ও চিন্তার জগতের প্রতি অনুরাগ তাঁর তামিল সাহিত্যতে গুরুত্বপূর্ণ ছাপ রেখেছে।   জীবনী  তাঁর জন্ম তামিলনাড়ুর সালেম জেলার সেভ্বাইপেট্টাই গ্রামে। জীবিকা নির্বাহের জন্য তিনি বৈদ্যুতিক যন্ত্র মেরামতের কাজ শুরু করেন, তিনি বিবাহ করেননি। তাঁর বক্তব্য অনুযায়ী, নবম শ্রেণিতে পড়ার সময় তাঁর মা মারা যাওয়ার পর তাঁকে পড়াশোনা ছেড়ে গৃহকর্মে মনোযোগী হতে হয়। পরে তিনি সিদ্ধান্ত নেন বিয়ে না করার, কারণ তিনি ঐতিহ্যবাহী “স্বামীর সেবায়” জীবন কাটাতে চাননি। ছোট থেকেই তিনি তামিল লেখক জয়কান্তন ও অকিলান-এর লেখা পড়েছেন। পরে টাইপিং চাকরির জন্য তিনি দশম শ্রেণির (মাধ্যমিক) পরীক্ষা পাশ করেন। একই সময়ে তিনি একটি বৈদ্যুতিক মেরামত দোকানে সহকারী হিসেবে কাজ শুরু করেন এবং নিজেই মেরামত শিখে ফেলেন, কারণ এই পেশায় নির্দিষ্ট কর্মঘণ্টা ছিল না, তিনি অবসরে পড়া, লেখা ও আঁকায় সময় দিতে পারতেন। তাঁর প্রথম কবিতা প্রকাশিত হয় যখন তাঁর বয়স ১৭-১৮ বছর, এটি মালাই মালার পত্রিকায় প্রকাশিত হয়। ২০১৯ সালের জানুয়ারি পর্যন্ত আরুলানন্দমের তিনটি কবিতার সংকলন ও পঁচিশটি ছোটগল্প প্রকাশিত হয়েছে।   নির্বাচিত রচনা   ইরুন্মাইইলিরুন্তু (অন্ধকার থেকে)    পরবাইকাল পুরাক্কনিথা নগরাম (পাখিহীন নগরী)    তোডুভানামাত্রা কাদাল (সীমাহীন সাগর)   সূত্র   বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিল কবি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:ভারতীয় নারীবাদী লেখক বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:২১শ শতাব্দীর ভারতীয় ছোটগল্পকার বিষয়শ্রেণী:ভারতীয় নারী ছোটগল্পকার
ডটার্স, ইনকরপোরেটেড বা ডটার্স, ইনক. একটি আমেরিকান নারীবাদী প্রকাশনা সংস্থা ছিল। ১৯৭২ সালে জুন আর্নল্ড এবং পার্ক বোম্যান এর প্রতিষ্ঠা করেছিলেন। নিউ ইয়র্কে অবস্থিত এই প্রকাশনা সংস্থা মূলত লিঙ্গ ও সমকামী নারীদের অভিজ্ঞতা নিয়ে গ্রন্থ প্রকাশ করত।   ডটার্স, ইনকর্পোরেটেড দ্বারা প্রকাশিত বইয়ের তালিকা    জুন আর্নল্ডের অ্যাপ্লসেস  জুন আর্নল্ডের বোন জিন   রিতা মে ব্রাউনের রুবি ফ্রুট জঙ্গল   বার্থা হ্যারিসের লাভার   ক্যারোল স্পিয়ারিন ম্যাককৌলির হ্যাপেনথিং ইন ট্রাভেল অন  ১৯৭৮ সালে ডটার্স, ইনকর্পোরেটেড বন্ধ হয়ে যায়।Williams, Carla. “June Arnold (1926-1982)”. The gay and lesbian literary heritage: a reader's companion to the writers and their works, from antiquity to the present. Edited by Claude J. Summers. Google books“Lesbian Art and Artists”. Heresies, vol. 1, no. 3, Fall 1977, p.118. The Heretics.   তথ্যসূত্র   বিষয়শ্রেণী:নারীবাদ বিষয়শ্রেণী:নারীবাদী বই প্রকাশক বিষয়শ্রেণী:নিউ ইয়র্কে নারী বিষয়শ্রেণী:১৯৭২-এ প্রতিষ্ঠিত বিষয়শ্রেণী:যুক্তরাষ্ট্রে নারীবাদী সংস্থা বিষয়শ্রেণী:১৯৭৮-এ প্রতিষ্ঠান বন্ধ
জোভান্নি তোতি (; জন্ম: ২৮ ডিসেম্বর ২০০০) হলেন একজন ইতালীয় ব্যাডমিন্টন খেলোয়াড়, যিনি মূলত ইতালির প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  তোতি ইতালির হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন জোভান্নি তোতি ২০০০ সালের ২৮শে ডিসেম্বর তারিখে ইতালির লোম্বার্দিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তোতি ইতালির প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পুরুষ ব্যাডমিন্টন খেলোয়াড় বিষয়শ্রেণী:ইতালির অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
২০২২ ইন্ডিয়ানঅয়েল ডুরান্ড কাপ গ্রুপ পর্ব ১৬ আগস্ট থেকে ৫ সেপ্টেম্বর ২০২২ পর্যন্ত খেলা হয়েছিল।  ১১টি আইএসএল ক্লাব, ৫টি আই-লিগ ক্লাব এবং ৪টি ভারতীয় সশস্ত্র বাহিনীর দল নিয়ে মোট ২০টি দল অংশগ্রহণ করেছিল। নকআউট পর্বে ৮টি স্থান নির্ধারণ করতে গ্রুপ পর্বে প্রতিদ্বন্দ্বিতা করেছিল।   ফরম্যাট গ্রুপ পর্বে, প্রতিটি গ্রুপ একটি একক রাউন্ড-রবিন ফর্ম্যাটে খেলা হয়। শীর্ষ দুটি দল নকআউট পর্যায়।  টাইব্রেকার দলগুলিকে পয়েন্ট (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট) অনুসারে র্যাঙ্ক করা হয়েছে। পয়েন্টে বাঁধা হলে, টাইব্রেকারগুলি নিম্নলিখিত ক্রমে প্রয়োগ করা হয়েছিল: টাই দলগুলোর মধ্যে হেড টু হেড ম্যাচে পয়েন্ট; টাই দলের মধ্যে হেড টু হেড ম্যাচে গোল পার্থক্য; টাই দলের মধ্যে হেড টু হেড ম্যাচে করা গোল; যদি দুটির বেশি দল টাই থাকে, এবং উপরের সমস্ত হেড-টু-হেড মানদণ্ড প্রয়োগ করার পরেও, দলগুলির একটি উপসেট এখনও বাঁধা থাকে, উপরের সমস্ত হেড-টু-হেড মানদণ্ডগুলি শুধুমাত্র এই টিমের উপসেটে পুনরায় প্রয়োগ করা হয় গ্রুপের সব ম্যাচে গোল পার্থক্য; গ্রুপের সব ম্যাচে করা গোল; লটারি  ভেন্যু ১১ জুলাই, ডুরান্ড কাপ আয়োজক কমিটি ঘোষণা করে যে প্রথমবারের মতো টুর্নামেন্টটি কলকাতা সহ একাধিক শহর—৩টি শহর জুড়ে খেলা হবে। অন্য দুটি ভেন্যু ইম্ফল এবং গৌহাটি হওয়ার সিদ্ধান্ত নেওয়া হয়েছিল।. চারটি গ্রুপকে একটি কেন্দ্রীভূত ভেন্যু বরাদ্দ করা হয়েছিল মনে রেখে যে গ্রুপের অন্তত একটি দল অবশ্যই আয়োজক শহর থেকে হতে হবে।   গ্রুপ এ: কলকাতা, পশ্চিমবঙ্গ (বিবেকানন্দ যুবভারতী ক্রীড়াঙ্গন এবং কিশোরভারতী ক্রীড়াঙ্গন  গ্রুপ বি: কলকাতা, পশ্চিমবঙ্গ (বিবেকানন্দ যুবভারতী ক্রীড়াঙ্গন এবং কিশোরভারতী ক্রীড়াঙ্গন)  গ্রুপ সি: ইম্ফল, মণিপুর (খুমান লাম্পাক স্টেডিয়াম)  গ্রুপ ডি: গুয়াহাটি, আসাম (ইন্দিরা গান্ধী অ্যাথলেটিক স্টেডিয়াম)   তথ্যসূত্র   বিষয়শ্রেণী:ডুরান্ড কাপ বিষয়শ্রেণী:২২ আগস্ট ভারতে ক্রীড়া ইভেন্ট বিষয়শ্রেণী:সেপ্টেম্বর ২০২২ ভারতে ক্রীড়া ইভেন্ট বিষয়শ্রেণী:১৮৮৮ সালে প্রতিষ্ঠিত পুনরাবৃত্ত ক্রীড়া ইভেন্ট বিষয়শ্রেণী:ভারতে ১৮৮৮ সালের স্থাপনা বিষয়শ্রেণী:এশিয়ার ফুটবল সংস্থা
পতিসর রবীন্দ্র কাচারী বাড়িটি নওগাঁ জেলার আত্রাই উপজেলায় অবস্থিত বাংলাদেশের অন্যতম একটি সংরক্ষিত পুরাকীর্তি ও বিশ্বকবি রবীন্দ্রনাথ ঠাকুরের স্মৃতি বিজড়িত স্থান। এটি উপজেলার পতিসর নামক গ্রামে নাগর নদীর তীরে অবস্থিত।  ইতিহাস রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯০ সালে রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয়(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।  রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালে পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।  পতিসর কাছারি বাড়িতে থাকাকালীন সময়ে রবীন্দ্রনাথ ঠাকুর গোরা ও ঘরে বাহিরে  উপন্যাস এবং বিদায় অভিশাপ  কাব্য রচনা করেন। তিনি প্রতিহিংসা, ঠাকুরদা এবং ভারতবাসী প্রবন্ধও এই সময়েই রচনা করেন।  অবকাঠামো পতিসরের স্থাপনাগুলো দেখতে অনেকটাই শিলাইদহ ও শাহজাদপুরের একই পরিবার কর্তৃক স্থাপিত স্থাপনাসমূহের মতোই। এখানে একটি দো-তলা কুঠিবাড়ি রয়েছে। এছাড়াও কুঠিবাড়ি ঘিরে বেশ কিছু ভবন রয়েছে যেগুলোর ধ্বংসাবশেষ দেখতে পাওয়া যায়। কাচারী বাড়ির পাশেই রয়েছে একটি পুকুর। পূর্বে পুকুরটি বেশ বড় থাকলেও কালক্রমে এটির মাটি ভরাট হয়ে গিয়েছে।  মূল ভবনের সামনেই রয়েছে রবীন্দ্রনাথ ঠাকুরের একটি আবক্ষ মূর্তি। এছাড়াও ভবনে প্রবেশের জন্য রয়েছে নান্দনিক একটি প্রবেশপথ।   চিত্রশালা   আরও দেখুন  বাংলাদেশের প্রত্নতাত্ত্বিক স্থানের তালিকা তথ্যসূত্র  বিষয়শ্রেণী:নওগাঁ জেলার প্রত্নতাত্ত্বিক স্থাপনা বিষয়শ্রেণী:আত্রাই উপজেলা বিষয়শ্রেণী:নওগাঁ জেলার দর্শনীয় স্থান বিষয়শ্রেণী:রবীন্দ্রনাথ ঠাকুর
thumb|বাচ্চাদের জন্য তৈরি প্লাষ্টিকের খেলনা  খেলাধূলায় ব্যবহৃত সামগ্রীই খেলনা। সাধারণতঃ শিশুরা আর ঘরে পোষা জীবজন্তুরাই খেলনা নিয়ে খেলে, যদিও প্রাপ্তবয়স্কদের বা বন্য প্রাণীদের খেলনা নিয়ে খেলা অস্বাভাবিক কিছু নয়। খেলনা হিসেবে প্রচুর কিছু বাণিজ্যিকভাবে তৈরি করা হয়। আবার খেলার জন্য তৈরি করা হয়নি এমন যে কোন কিছুকেই খেলনা হিসেবে কল্পনা করে তা নিয়ে কেউ খেলতে পারে — ঘরের যে কোন জিনিসকে এরোপ্লেন ভেবে নিয়ে 'উড়িয়ে' নিয়ে যেতে পারে একটি শিশু, আবার একটা পাইন কোনকে থাপড়ে, চাপড়ে, তাড়া করে, শূন্যে ছুঁড়ে খেলতে পারে কোন প্রাণী। কিছু কিছু খেলনা আবার প্রাথমিকভাবে শুধুমাত্র খেলনা সংগ্রহকারীর জন্যই তৈরি করা হয়, খেলার জন্য নয়।   ইতিহাস  খেলনার সৃষ্টি প্রাগৈতিহাসিক কালে; বিভিন্ন প্রত্নতাত্ত্বিক স্থানে শিশুদের খেলনার উপকরণ খুঁজে পাওয়া গেছে।A BRIEF HISTORY OF TOYS   আধুনিক খেলনা   খেলনার চাহিদা ও বাণিজ্যিক উৎপাদন  খেলনার ধরণ খেলনা নানা ধরনের হয়ে থাকে।  শিক্ষামূলক খেলনা শিক্ষামূলক খেলনা Global Educational Toys Market    তথ্যসূত্র   বিষয়শ্রেণী:খেলনা বিষয়শ্রেণী:খেলা
কনিষ্ঠা হল মানুষের হাতের সবচেয়ে ছোট আঙুল। এর সবচেয়ে বিপরীত পাশের আঙুলটিকে বলা হয় বৃদ্ধাঙুল।   পেশিসমূহ  নয়টি পেশি কনিষ্ঠাকে নিয়ন্ত্রণ করে: তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি:  হাইপোথানার এমিনেঞ্চ:  অপোনেন্স ডিজিটি মিনিমি পেশি  এবডাক্টর মিনিমি ডিজিটি পেশি  ফ্লেক্সর ডিজিটি মিনিমি পেশি  দুইটি এক্সট্রিনসিক ফ্লেক্সরস:  ফ্লেক্সর ডিজিটোরাম সুপারফিসিয়লিস  ফ্লেক্সর ডিজিটোরাম প্রোফান্ডাস  দুইটি এক্সট্রিন্সিক এক্সট্রেন্সরস:  এক্সটেন্সর ডিজিটি মিনিমি পেশি  এক্সটেন্সর ডিজিটোরাম  দুইটি ইনট্রিন্সিক হাতের পেশি:  চতুর্থ লুম্বিক্রাল পেশি  তৃতীয় পালমার ইন্টারোসিয়াস পেশি বিঃ দ্রঃ: হাতের দোরসাল ইন্টারোশেই এর সাথে কনিষ্ঠার কোন সংযোগ নেই।   সাংস্কৃতিক তাৎপর্য   বিভিন্ন অর্থে  থাম্ব|একটি কনিষ্ঠার শপথ একটি কনিষ্ঠার শপথ ঠিক তখনই নেয়া হয় যখন দু'জন ব্যক্তির কনিষ্ঠার মিলন হয়। ঐতিহ্যগতভাবে, এটা মূলত বন্ধন। অর্থাৎ, যে শপথ ভেঙ্গে ফেলবে তাকে অবশ্যই তার কনিষ্ঠা কেটে ফেলতে হবে। আবার, জাপানি ইয়াকুজাদের মধ্যে যারা অপরাধ করে তাদের কনিষ্ঠা কেটে ফেলা হয়। Hill, Peter B. E.: "The Japanese Mafia: Yakuza, law, and the state", p. 75. Oxford Univ. Press, 2003    আংটি  কানাডীয় প্রকৌশলীদের মধ্যে এক ধরনের আংটি ব্যবহারের প্রচলন রয়েছে। এটি কনিষ্ঠায় পড়া হয়। আয়রন আংটিকে গর্বের বিষয় বলে মনে করা হয়।  যুক্তরাজ্যেও এমন আংটি রয়েছে।। অবশ্য বর্তমানে তা বিভিন্ন আঙুলে পরার প্রচলন চালু হয়েছে।   তথ্যসূত্র   বিষয়শ্রেণী:আঙুল বিষয়শ্রেণী:আঙ্গুল বিষয়শ্রেণী:মানব শারীরস্থান
কিলওয়া কিসিওয়ানি হচ্ছে পূর্ব আফ্রিকার আজকের দিনের তাঞ্জানিয়ার দক্ষিণ উপকূলের একটি সম্প্রদায়।  ঐতিহাসিকভাবে এটা কিলওয়া সালতানাতের কেন্দ্র ছিলো, একটি মধ্যযুগীয় সালতানাত যা ১৩ থেকে ১৫ খ্রিস্টাব্দে সোয়াহিলি উপকূল জুড়ে বিস্তৃত ছিলো। কিলওয়া কিসিওয়ানি কে ইউনেস্কোর  ওয়ার্ল্ড হেরিটেজ সাইটের হিসেবে ঘোষণা করে।   সংরক্ষণ  ২০০৪ সালে কিলওয়া কিসিওয়ানিকে বিপদাপন্ন ঐতিহ্য তালিকায় অন্তর্ভুক্ত করে। ক্ষয় এবং চাষাবাদ ইত্যাদি কারণে এই দুই প্রত্নস্থল এবং এখানকার সৌধ ও স্থাপনা গুলো দ্রুত অবনতির সম্মুখীন হচ্ছে। উদাহরণস্বরূপ বলা যায় হুসনি কুবওয়া প্রাসাদের পূর্ব অংশ উধাও হয়ে গেছে। বৃষ্টির পানিতে মাটি ধুয়ে যাওয়ার কারণে কিনারার কাছে অবস্থিত কাঠামো সব ধ্বসে পড়ার ঝুঁকিতে আছে। গাছপালা মাটি ক্ষয় কমালেও স্থাপনা সমূহ ভেঙে ফেলে। ২০০৮ সালে প্রকাশিত বিশ্ব সৌধ ফান্ডের তরফের তালিকায় ১০০ বিপদাপন্ন স্থাপনার মধ্যে কিলওয়াও ছিলো। ২০০৮ থেকে এখানকার বিভিন্ন ভবনের সংরক্ষণ কাজে সহায়তা করে আসছে।   উল্লেখযোগ্য বৈশিষ্ট্য    গ্রেট মসজিদ  দ্য গ্রেট মসজিদ এর Kilwa একটি জামাআতে মসজিদে দ্বীপে এর Kilwa, তাঞ্জানিয়া. এটা ছিল সম্ভবত সালে প্রতিষ্ঠিত দশম শতাব্দীর, কিন্তু দুটি প্রধান পর্যায়ে এর নির্মাণ তারিখ থেকে একাদশ বা দ্বাদশ ও ত্রয়োদশ শতাব্দীতে যথাক্রমে. এটা নিকটতম জীবিত মসজিদ উপর সোয়াহিলি কোস্ট.  ছোট উত্তর প্রার্থনা হল তারিখ থেকে প্রথম পর্যায়ে নির্মাণ. এটা অন্তর্ভুক্ত মোট 16 উপসাগরীয় অঞ্চল দ্বারা সমর্থিত নয় স্তম্ভ, যা ছিল মূলত উত্কীর্ণ থেকে প্রবাল , কিন্তু পরে দ্বারা প্রতিস্থাপিত কাঠ. কাঠামো ছিল সম্পূর্ণরূপে আচ্ছাদিত, এবং সম্ভবত ছিল, প্রথম এক মসজিদ এলাকা থেকে নির্মিত হয়েছে একটি ছাড়া চত্বর.  প্রথম চতুর্দশ শতকে সুলতান আল-হাসান ইবনে সালেহ, যিনি নির্মিত কাছাকাছি প্রাসাদ Husuni Kubwa, যোগ করা হয়েছে একটি দক্ষিণ এক্সটেনশন অন্তর্ভুক্ত করা, যা একটি বড় গম্বুজ. এই গম্বুজ দ্বারা বর্ণিত ছিল ইবনে বতুতা পরে তিনি পরিদর্শন Kilwa মধ্যে 1331.   প্রাসাদের Husuni Kubwa  ডান|থাম্ব|200x200পিক্সেল|ফোর্ট উপর ব্যাংক এর Kilwa. Husuni Kubwa ("মহান ফোর্ট") অবস্থিত বাইরে, শহরে ছিল একটি প্রাথমিক 14 শতকের সুলতানের প্রাসাদ এবং বড়বাজার. অন্যান্য সংজ্ঞা বৈশিষ্ট্য হল causeways এবং প্ল্যাটফর্ম প্রবেশদ্বারে, হারবার থেকে তৈরি ব্লকের কোরাল রিফ এবং প্রায় এক মিটার উঁচু. এই হিসাবে কাজ breakwaters, যার ফলে ম্যানগ্রোভ হত্তয়া, যা এক উপায় breakwater সমঝোতার প্রচেষ্টা করা যেতে পারে, একটি দূরত্ব থেকে. কিছু অংশ কজওয়ে থেকে তৈরি করা হয় bedrock, কিন্তু সাধারণত bedrock ছিল একটি বেস হিসাবে ব্যবহার. প্রবাল পাথর ব্যবহার করা হয়েছিল বিল্ড আপ করতে causeways সঙ্গে বালি এবং চুন ব্যবহার করা হচ্ছে, সিমেন্ট এবং cobbles একসাথে. কিছু কিছু পাথর বাকি ছিল আলগা.|title= অনুপস্থিত বা খালি  (সাহায্য)   নোট   বিষয়শ্রেণী:শিরোনামহীন উদ্ধৃতিসহ পাতা‎ বিষয়শ্রেণী:বিপদাপন্ন বিশ্ব ঐতিহ্যবাহী স্থান বিষয়শ্রেণী:সাবেক পর্তুগিজ উপনিবেশ বিষয়শ্রেণী:তানজানিয়ার বিশ্ব ঐতিহ্যবাহী স্থান বিষয়শ্রেণী:৮ম শতাব্দীতে প্রতিষ্ঠিত জনবহুল স্থান
আফগানিস্তান পুরুষ ক্রিকেট দল ২০২৩ সালের ফেব্রুয়ারি মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। ২০২৩ সালের জানুয়ারি মাসে সফরের সূচি নিশ্চিত করা হয়।  সিরিজে আফগানিস্তান ২–১ ব্যবধানে জয়লাভ করে।  দলীয় সদস্য  চুণ্টঙ্গপোয়িল রিজওয়ান (অধি.)  অংশ ট্যান্ডন  আয়ান আফজাল খান  আলিশান শরাফু  কার্তিক মেইয়াপ্পান  জহুর খান  জাওয়ার ফরিদ  জুনায়েদ সিদ্দিকি  ফাহাদ নওয়াজ  বাসিল বিন আব্দুল হামিদ  বৃত্য অরবিন্দ (উই.)  মুহাম্মদ ওয়াসিম  মোহাম্মদ জাওয়াদউল্লাহ  রাজা আকিফউল্লাহ খান  রোহান মুস্তফা  সঞ্চিত শর্মা রাশিদ খান (অধি.)  আজমতউল্লাহ ওমরজাই  আফসার জাজাই (উই.)  ইব্রাহিম জাদরান  করিম জানাত  গুলবাদিন নাইব  জাহির খান  নাজিবুল্লাহ জাদরান  নাভিন-উল-হক  নিজাত মাসুদ  নুর আহমদ  ফজলুল হক ফারুকি  ফরিদ আহমদ মালিক  মুজিব উর রহমান  রহমত শাহ  রহমানউল্লাহ গুরবাজ (উই.)  শরফউদ্দিন আশরাফ  হজরতউল্লাহ জাজাই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আমিরাতি ক্রিকেট বিষয়শ্রেণী:২০২৩-এ আফগান ক্রিকেট বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
মুন্সীগঞ্জ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। মুন্সীগঞ্জ পল্লী বিদ্যুৎ সমিতি ঢাকা বিভাগের মুন্সীগঞ্জ জেলায় ৫টি জোনাল অফিস, ৫টি সাব-জোনাল অফিস, ৪টি এরিয়া অফিস এবং ১৪টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। মুন্সীগঞ্জ পল্লী বিদ্যুৎ সমিতি প্রতিষ্ঠিত হয় ২৯ সেপ্টেম্বর ১৯৯৯ সালে ।   ইতিহাস  মুন্সীগঞ্জ পল্লী বিদ্যুৎ সমিতি নিবন্ধন পায় ২৯ সেপ্টেম্বর ১৯৯৮ সালে এবং যাত্রা শুরু হয় ৩০ সেপ্টেম্বর ১৯৯৯ সালে। এ সমিতির অধীনে ১২টি উপজেলা, ৭৭টি ইউনিয়ন, ৮৮২টি গ্রাম রয়েছে। এর সদর দপ্তর সিপাহীপাড়া, মুন্সীগঞ্জ জেলায় অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  মুন্সীগঞ্জ সদর জোনাল অফিস  চঙ্গীবাড়ি জোনাল অফিস,   লৌহজং জোনাল অফিস।  শ্রীনগর  জোনাল অফিস  সিরাজজদিখান  জোনাল অফিস।   সাব-জোনাল অফিসসমূহ   নওপাড়া সাব জোনাল অফিস  নিমতলা সাব জোনাল অফিস  ভাগ্যকুল সাব জোনাল অফিস  চরডুমুরিয়া সাব জোনাল অফিস  ডিগ্র্রিরচর সাব জোনাল অফিস।   এরিয়া অফিসসমূহ  ০৪টি  : মীরকাদিম, মাঠপাড়া, বাংলাবাজার ও আলদী।   গ্রাহক সংখ্যা  মুন্সীগঞ্জ পল্লী বিদ্যুৎ সমিতি এর প্রায় ৪,৭৩,৮১১০ জন গ্রাহক রয়েছে।   অন্যান্য তথ্য   মোট আয়তন: ১০৬৯ বর্গকিলোমিটার  সিষ্টেম লস: ৭.৫০%  উপকেন্দ্র: ২৩টি  উপকেন্দ্রের ক্ষমতা: ৪৩০ এমভিএ।   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
প্যারাবোলা গ্নু/লিনাক্স-লিব্রে () একটি আর্চ-ভিত্তিক লিনাক্স ডিস্ট্রিবিউশন। এটি যদিও আর্চ লিনাক্স ও আর্চ লিনাক্স এআরএম থেকে আসা অনেকগুলো প্যাকেজের উপর ভিত্তি করে নির্মিত, আর্চের সাথে এর পার্থক্য হল এখানে শুধুমাত্র ফ্রি সফটওয়্যার অন্তর্ভুক্ত করা হয়। Parabola GNU/Linux-libre supports ARMv7 এখানে গ্নু অপারেটিং সিস্টেম উপাদান ও লিনাক্স কার্নেলের বদলে লিনাক্স-লিব্রে কার্নেল ব্যবহার করা হয়।  ফ্রি সফটওয়্যার ফাউন্ডেশন-এর ভাষ্যমতে, প্যারাবোলা একটি পূর্ণ ফ্রি অপারেটিং সিস্টেম।  আর্চের মত প্যারাবোলা রোলিং রিলিজ মডেল ব্যবহার করে। ডেভলপমেন্ট সিস্টেম সিম্পলিসিটি, সম্প্রদায়ের অংশীদারি, ও সর্বাধুনিক ফ্রি সফটওয়্যার প্যাকেজের ব্যবহারের উপর গুরুত্বারোপ করে।   তথ্যসূত্র   বিষয়শ্রেণী:লিনাক্স ডিস্ট্রিবিউশন বিষয়শ্রেণী:২০০৯-এর সফটওয়্যার বিষয়শ্রেণী:আর্চ-ভিত্তিক লিনাক্স ডিস্ট্রিবিউশন বিষয়শ্রেণী:প্যাকম্যান-ভিত্তিক লিনাক্স ডিস্ট্রিবিউশন
thumb|300px|বিবিটি-র প্রকাশিত বিভিন্ন বই ​  ভক্তিবেদান্ত বুক ট্রাস্ট (বিবিটি) () কৃষ্ণ ও দর্শন, ধর্ম এবং ভারতের গৌড়ীয় বৈষ্ণব ঐতিহ্য-সংস্কৃতি বিষয়ক বইয়ের বৃহত্তম প্রকাশনা। এটি আন্তর্জাতিক কৃষ্ণ ভাবনামৃত সংঘের (ইসকন) প্রতিষ্ঠাতা-আচার্য অভয়চরণারবিন্দ ভক্তিবেদান্ত স্বামী প্রভুপাদ কর্তৃক ১৯৭২ সালে প্রতিষ্ঠিত হয়। এছাড়াও এটি ব্যাক টু গডহেড নামে ইংরেজি, হিন্দি, মারাঠি, বাংলা, ইতালীয়, হাঙ্গেরীয়, এবং অন্যান্য ভাষায় একটি পত্রিকা প্রকাশ করে থাকে। এটি একটি অলাভজনক সংগঠন যা ইসকন থেকে স্বতন্ত্র।  আরও দেখুন  রাশিয়ায় ভগবত গীতা বিচার  তথ্যসূত্র  বহিঃসংযোগ  The Bhaktivedanta Book Trust (the BBT corporate site)  বিষয়শ্রেণী:আন্তর্জাতিক কৃষ্ণভাবনামৃত সংঘের মিডিয়া বিষয়শ্রেণী:আন্তর্জাতিক কৃষ্ণভাবনামৃত সংঘের সংগঠন বিষয়শ্রেণী:হিন্দু শিক্ষা
দ্য গ্রেট ইন্ডিয়ান কপিল শো হল একটি ভারতীয় হিন্দি ভাষার স্কেচ কমেডি এবং সেলিব্রিটি টক শো যা কপিল শর্মা উপস্থাপনা এবং প্রযোজনা করেন।  এটি ২০২৪ সালের ৩০ মার্চ নেটফ্লিক্সে স্ট্রিমিং শুরু হয়।    প্রিমাইজ  সিরিজের বিন্যাসটি শর্মার প্রাক্তন শো দ্য কপিল শর্মা শো এবং কমেডি নাইটস উইথ কপিলের সাথে অনেকাংশেই অভিন্ন। অনুষ্ঠানটি কপিল শর্মা এবং তার কৌতুক অভিনেতাদের দলকে ঘিরে আবর্তিত হয়, যার মধ্যে আছেন সুনীল গ্রোভার, কিকু শারদা, কৃষ্ণা অভিষেক এবং রাজীব ঠাকুর।  অনুষ্ঠানটির অসামান্য সেটটি হল একটি ভিজ্যুয়াল এক্সট্রাভাগানজা, যা একটি সমৃদ্ধ বিমানবন্দর টার্মিনালের পটভূমিতে তৈরি করা হয়েছে। এই জায়গাটির সবকিছুই মার্জিত এবং পরিশীলিত, জমকালো ওয়েটিং এরিয়া থেকে শুরু করে ডিজাইনার রিটেল কিয়স্ক, রিভলভিং ক্যাফে এবং কিংবদন্তি ক্যাপের অনন্য ক্যাফে পর্যন্ত।  অনুষ্ঠানের স্থায়ী অতিথি হিসেবে আছেন অর্চনা পুরান সিং ।    চরিত্রাভিনয়ে    কপিল শর্মা নিজেই (উপস্থাপক)/নভজ্যোত সিং সিধুর অনুকরণ (চেরি পাজি)  স্থায়ী অতিথি হিসেবে অর্চনা পুরান সিং  ধফলি/ইঞ্জিনিয়ার চুম্বক মিত্তাল/কপিল দেবের নকল (কাপল পাজি)/কমলেশ কি লুগাই এবং বিভিন্ন চরিত্রের চরিত্রে সুনীল গ্রোভার  কিকু শারদা সানি দেওলের নকল (বড়ে ভাইয়া)/শেফ ধনিয়ালাল/কিম জং উনের নকল (কিম কং) এবং বিভিন্ন চরিত্র  আবরারের নকল (ছোট ভাইয়া)/এয়ার হোস্টেস মোনা এবং বিভিন্ন/ডোনাল্ড ট্রাম্পের নকল (ডোনাল্ড মাতাল) চরিত্রে কৃষ্ণা অভিষেক  ক্যাপের ক্যাফে অ্যাটেনডেন্ট হিসেবে রাজীব ঠাকুর   সিরিজ ওভারভিউ  +মৌসম পর্বের সংখ্যা প্রথম প্রচারিত সর্বশেষ সম্প্রচারিত ০১ ০৪ ৩০ মার্চ ২০২৪ বর্তমান   সিজন ০১ (২০২৪- বর্তমান)  +পর্বগুলি না পর্বের নাম অতিথি(গণ) সম্প্রচারের তারিখ বৈশিষ্ট্যযুক্ত প্রচার রেফ ০১ রণবীর - দ্য রিয়েল ফ্যামিলি ম্যান রণবীর কাপুর, নীতু কাপুর এবং ঋদ্ধিমা কাপুর সাহনি ৩০ মার্চ ২০২৪ বিশেষ উপস্থিতি ০২ ক্রিকেট ফিভার- রোহিত ও শ্রেয়াস রোহিত শর্মা ও শ্রেয়াস আইয়ার ০৬ এপ্রিল ২০২৪ বিশেষ উপস্থিতি ০৩ চামকিলার তারকারা দিলজিৎ দোসাঞ্জ, পরিণীতি চোপড়া ও ইমতিয়াজ আলি ১৩ এপ্রিল ২০২৪ <i id="mwgw">অমর সিং চামকিলা</i>  ০৪ ব্রাদার্স ইন আর্মস - ভিকি এবং সানি কৌশল ভিকি কৌশল ও সানি কৌশল ২০ এপ্রিল ২০২৪ বিশেষ উপস্থিতি    তথ্যসূত্র   বিষয়শ্রেণী:নেটফ্লিক্সের মৌলিক অনুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:নেটফ্লিক্স সিটকম বিষয়শ্রেণী:ভারতীয় টেলিভিশন টক শো
ক্লেয়ার স্টিফেন জ্যাকবস (১৮ ফেব্রুয়ারী, ১৮৮৬ - ২১ ফেব্রুয়ারী, ১৯৭১) ছিলেন একজন দক্ষ ব্যবসায়ী, ইয়ট রেসার এবং মার্কিন ট্র্যাক অ্যাথলেট যিনি মূলত পোল ভল্টে প্রতিযোগিতা করেছিলেন এবং ১৯০৮ সালে এই খেলায় অলিম্পিক ব্রোঞ্জ পদক জিতেছিলেন। তিনি ডাকোটা অঞ্চলের ম্যাডিসনে জন্মগ্রহণ করেছিলেন।    প্রাথমিক ট্র্যাক  জ্যাকবস, যিনি ইহুদি ছিলেন, তিনি অ্যালবিয়ন কলেজ ও শিকাগো বিশ্ববিদ্যালয় উভয় প্রতিষ্ঠানেই পড়াশোনা করেছিলেন যেখানে তিনি ট্র্যাক ইভেন্টে প্রতিযোগিতা করেছিলেন।  তিনি ১৯০৪ সালে মার্কিন অলিম্পিক ট্র্যাক দলের সদস্য ছিলেন, যদিও তিনি পদক পাননি।    তথ্যসূত্র    বহিঃসংযোগ      বিষয়শ্রেণী:১৮৮৬-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:২০শ শতাব্দীর মার্কিন পুরুষ ক্রীড়াবিদ বিষয়শ্রেণী:১৯০৮ গ্রীষ্মকালীন অলিম্পিকের পদক বিজয়ী বিষয়শ্রেণী:১৯০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অলিম্পিক ট্র্যাক অ্যান্ড ফিল্ডে ব্রোঞ্জপদক বিজয়ী মার্কিনী বিষয়শ্রেণী:মার্কিন পুরুষ পোল ভল্টার বিষয়শ্রেণী:সাউথ ডাকোটার ইহুদি বিষয়শ্রেণী:সাউথ ডাকোটার ক্রীড়াবিদ বিষয়শ্রেণী:ইহুদি মার্কিন ট্র্যাক অ্যান্ড ফিল্ড ক্রীড়াবিদ